GiliGold/VAD_KnessetCorpus huggingface dataset:
עודד פורר:  אמרתי במליאה ואחזור שוב: יש ועדות כלכליות ויש ועדות חברתיות ויש ועדות ביטחוניות, אבל יש ועדה ציונית אחת, הוועדה של הציונות יושבת כאן, בחדר הזה, והיא עוסקת באמת במהות של בניין ארץ ישראל ושיבת העם היהודי לארצו והקשר עם כל העם היהודי ברחבי העולם
עודד פורר:  אני חושב שיש חשיבות עליונה לפעילות של כל הכנסת
עודד פורר:       דווקא בימים שבהם מערכת היחסים בין ישראל לבין יהדות התפוצות חווה אתגר – נקרא לזה בלשון המעטה – החשיבות של הנושא הזה היא יוצאת דופן
עודד פורר:  מעל הכול צריך לזכור שאנחנו חיים בתקופה מאוד מיוחדת של ההיסטוריה בה העם היהודי חוזר לארץ ישראל
עודד פורר:  אנחנו נמצאים בתקופה שזה קורה אחרי 2,000 שנות גלות וזה עדיין נמשך, ועדיין רוב העם היהודי לא חי בארץ ישראל
עודד פורר:  צריך לזכור את זה והוועדה תדון בנושאים אלו ובנושאים אחרים
עודד פורר:  הוועדה הזו מתכנסת אחרי כשנתיים שבהן לא התכנסה
עודד פורר:  אני שמח שמחדשים את הפעילות שלה
עודד פורר:       אסיים בפרשת השבוע שמסיימת את ספר בראשית
עודד פורר:  נושא השיבה לארץ ישראל מוזכר כמה פעמים, פעם אחת כשיעקב משביע את יוסף לקבור אותו בארץ ישראל וחוזר על הבקשה
עודד פורר:  בהמשך יוסף מבקש מפרעה שיאפשר לו לצאת ולחזור כדי למלא את צוואת אביו
עודד פורר:  יוסף עצמו מצווה את האחים לקבור אותו בארץ ישראל
עודד פורר:  השיבה לארץ ישראל עוברת כחוט השני גם בנבואות ישועה
עודד פורר:  ישעיהו אומר: "מי אלה כעב תעופנה וכיונים אל ארובותיהן"
עודד פורר:  הפירוש הוא שיש כאלה שבאים לכאן כי דוחפים אותם – כעב, כמו עננים שזקוקים לרוח שדחוף אותם
עודד פורר:  והיונים, הן חוזרות לבד אל ארובותיהן
עודד פורר:  כך גם שיבת ציון תהיה, יש כאלה שבאים לבד ויש כאלה שמקבלים דחיפה
עודד פורר:  לפעמים הדחיפה הזו באה מצד אויבנו ולפעמים על ידי עידוד עלייה שבו אנחנו עוסקים באופן שוטף
עודד פורר:  אני מקווה שנראה שיאי עלייה חדשים, זה תמיד עזר למדינת ישראל
עודד פורר:  תודה רבה על האמון
עודד פורר:  אדוני, יושב-ראש הכנסת, בבקשה
אמיר אוחנה: תודה, יושב-ראש הוועדה, אני חושב שאחת הדרכים המרכזיות להבטיח את ביצורה ועוצמתה של מדינת ישראל היא העלייה
אמיר אוחנה:  חלקנו בחדר עולים של ממש אבל כולנו בנים של עולים או נכדים של עולים, כולנו עולים, עלינו למדינה הזאת אחרי 2,000 שנים שבהן חיו בארץ יהודים מעטים מאוד ורובם חיו בתפוצות השונות – רוסיה, פולין, גרמניה, מרוקו, עיראק, תימן וכולי
אמיר אוחנה:  לכול אלו היה חלום אחד: "לשנה הבאה בירושלים"
אמיר אוחנה:  2,000 שנים, זה דבר חסר תקדים, אין עוד בהיסטוריה עם שלא שכח את חלומו במשך 2,000 שנים והתפלל גם ברגעים מאושרים וגם ברגעי הייאוש
אמיר אוחנה:  ברוך השם שזכינו כולנו לחיות בדור שהגשים את החלום
אמיר אוחנה:  חזרנו לירושלים כדי לא לעזור אותה לעולם
אמיר אוחנה:       יש מקומות רבים בעולם שאליהם אנשים מהגרים
אמיר אוחנה:  לכל המדינות יש הגירה אבל יש מדינה אחת שאליה יש עלייה וזו מדינת ישראל
אמיר אוחנה:  זכית, אדוני, לעמוד בראש הוועדה הזו
אמיר אוחנה:  אני רואה שאתה מבין את גודל השעה ואני שמח לראות את זה
אמיר אוחנה:  אני חושב שכל חברות וחברי הוועדה יזכו לעשות דבר גדול וזה לעודד את העלייה, לאפשר אותה, להקל על העולים
אמיר אוחנה:  אני מאחל לך, אדוני, הצלחה גדולה בתפקידך זה ולכל חברות וחברי הוועדה
עודד פורר: תודה רבה
עודד פורר:  חבר הכנסת ליברמן, בבקשה
אביגדור ליברמן: ברכות, באמת עשית את כל הדרך ממנכ"ל משרד הקליטה ועד להיותך יושב-ראש הוועדה
אביגדור ליברמן:  בדרך היית שר החקלאות, שר הנגב והגליל
אביגדור ליברמן:  שנתיים שלא הייתה ועדה, דווקא בשנתיים של מלחמת רוסיה-אוקראינה, העלייה, כל הוויכוחים שהיו בחברה הישראלית
אביגדור ליברמן:  זה היה מורגש שוועדה כל-כך חשובה, דווקא בשעה כזאת קריטית לא מתפקדת
אביגדור ליברמן:  אני מקווה שכל החלל יתמלא כמו שצריך
אביגדור ליברמן:  היו דיונים שפנינה ואני דיברנו על הנושאים ולא היה פורום מתאים ללבן את כל הנושאים
אביגדור ליברמן:  ועדת העלייה והקליטה היא ועדה חשובה
אביגדור ליברמן:  אפשר לדבר על כל נושא, אפשר לדבר גם על עלייה להר הבית ועוד כמה דיונים מרתקים
אביגדור ליברמן:  מבחינתו כמפלגה זו מהות הציונות
אביגדור ליברמן:  אני מסתכל בגאווה כמה עולים יושבים כאן – מאתיופיה, אוקראינה, רוסיה, צרפת, מולדובה, רומניה – זה פשוט, אין דבר כזה באף מדינה אחרת שכל-כך הרבה עולים הגיעו ממקומות שונים ויושבים ודנים תוך מחויבות לתפיסה הבסיסית של הציונות
אביגדור ליברמן:  אני בטוח, אני ראיתי מה עשית בוועדה למעמד האישה, ועדה שכאילו כולם אמרו: "מה פתאום עודד לוקח את הוועדה למעמד האישה?" ובסוף זו הייתה תקופת שיא של הוועדה
אביגדור ליברמן:  אני בטוח שגם פה תביא את אותם שיאים ואת אותו המרץ וגם הממלכתיות
עודד פורר:  חברת הכנסת פנינה תמנו, בבקשה
פנינה תמנו: כבוד יושב-ראש הוועדה, ידידי עודד, אני רוצה לומר שאתה האיש הנכון בזמן הנכון ובמקום הנכון
פנינה תמנו:  אני יכולה להעיד כמה שנים אחורנית, עוד בטרם נכנסת לזירה הפוליטית, שהנושא הזה בער בך גם כמנכ"ל משרד העלייה והקליטה ברגישות, תוך שיתוף ציבור, תוך שיתוף העולים החדשים, הובלה של תהליכי עומק שאני אומרת לך ששינו ומשנים עד היום את הגורל של רבים מהעולים
פנינה תמנו:  כמי שהובלנו ביחד את הדרך החדשה לראות את הנתונים בזכאויות לבגרויות בקרב תלמידים יוצאי אתיופיה – מ-52% ל-70% – ועוד הרבה מאוד דברים נפלאים
פנינה תמנו:  זה מחמם את הלב שאתה יושב-ראש הוועדה הזאת
פנינה תמנו:  בהזדמנות זו אני רוצה להודות לך על כל שיתוף הפעולה בזמן שכיהנתי כשרת העלייה והקליטה כדי להיטיב עם העולים מכיסאך כשר לפיתוח הנגב והגליל
פנינה תמנו:  הקדשת זמן רב, אתה ומנכ"ל המשרד, וזה לא מובן מאליו
פנינה תמנו:  כל זה מתוך הבנה שיש כאן גם אחריות למשרדים אחרים ולא רק למשרד העלייה והקליטה
פנינה תמנו:  ראית בזה שליחות בסיסית ראשונה במעלה כדי לחזק את חוסנם של עם ישראל והחברה הישראלית
פנינה תמנו:   אני רוצה להודות למי שבצניעות תמיד אכפתית ומובילה, מנהלת הוועדה
פנינה תמנו:  זכית בשלומית
פנינה תמנו:  גם בתקופות שהוועדה לא תפקדה במשך שנתיים אני יכולה להגיד לך שהיא תמיד הייתה שם בשביל העולים, תמיד קיבלה את פניות הציבור, תמיד הייתה בדאגה, הגיעה לדיונים במליאה מתוך מסירות מאוד גדולה
פנינה תמנו:  לדעתי את גם עלית לארץ, נכון, יקירה? אני רואה את ההתרגשות שלה
פנינה תמנו:  היא כל-כך רצתה שהוועדה תחזור לפעילות אז אני אומרת לך - - -
טלי גוטליב: למה לא הייתה וועדה במשך שנתיים, זה מביש
עודד פורר: שאלה טובה
פנינה תמנו: אני רוצה לומר שלמרות שלא הייתה ועדה - - -
טלי גוטליב: עם ישראל מתסכל עלינו, שנתיים אין ועדה?
יבגני סובה: טלי, מאיזו מפלגה את?
פנינה תמנו: נכון, טלי, על זה אנחנו ממש מסכימות
עודד פורר: עוד נקיים על זה את הדיון הראשון
פנינה תמנו: עודד, זכית במנהלת מדהימה
פנינה תמנו:  אני נמצאת כאן לרשותך
טלי גוטליב: תקשיבו, שנתיים אין ועדה וזה מביך זה לא משנה מאיפה אנחנו, אנחנו מקבלים משכורת
עודד פורר: חד-משמעית
פנינה תמנו: את צודקת אבל אני רוצה להשלים את הדברים שלי
עודד פורר: ונערוך דיון רק על זה
פנינה תמנו: תכף אני הולכת לקבל את הוועדה למעמד האישה ואני שמחה שיש מישהו שיעשה לי מנטורינג צמוד
פנינה תמנו:  עלה והצלח, וחבר הכנסת ליברמן, יושב-ראש המפלגה, אני חושבת שזה אחלה מינוי
יבגני סובה: יש פה שר מקשר לשעבר שיכול להסביר שבכנסת הקודמת זה היה בידיים של האופוזיציה ופשוט האופוזיציה הקודמת לא הקימה את הוועדה
עודד פורר: חברת הכנסת שרון ניר ואחר כך חבר הכנסת אלקין
שרון ניר: חברי, חבר הכנסת עודד פורר, אני רוצה לברך אותך מעומק הלב
שרון ניר:  עודד, אתה איש של מעשה וצנוע תמיד בעשייתך
שרון ניר:  מה שבטוח שמים שקטים חודרים עמוק וכל אבן שאתה הופך אתה עושה את זה כמו שצריך אני שמחה שאתה מגיע להיות אחראי על הנושא כבד המשקל שהוא הביטוי למפעל הציוני הגדול ביותר שהיה להיסטוריה של מדינת ישראל, זה באמת הסיפור של מוסד העלייה והקליטה לאורך השנים ובאמת שכולנו מייצגים פה כור היתוך אחד גדול
שרון ניר:  ברכות גדולות ובהצלחה
עודד פורר:  חבר הכנסת אלקין, בבקשה
עודד פורר:  אחריו, חברת הכנסת גוטליב
טלי גוטליב: אני לא חייבת לדבר, אני מדברת רק כשיש לי מה להגיד
טלי גוטליב:  אני מאחלת לנו בהצלחה ואנחנו נמדדים במעשים ולא במילים
זאב אלקין: אדוני היושב-ראש, אני רוצה לברך אותך על היבחרך לתפקיד, זו באמת בחירה ראויה
זאב אלקין:  לא תמיד מגיע לראשות ועדה מישהו שמכיר את הנושא לפני ולפנים
זאב אלקין:  היית מנכ"ל משרד העלייה והקליטה בין הכי טובים בהיסטוריה של המשרד, אני אומר את זה גם כשר לשעבר
זאב אלקין:  אני מכיר היטב את המשרד ואני בטוח שתדע להוביל את הוועדה הזאת בהצלחה רבה
זאב אלקין:  בשבילי זה רגע מאוד מרגש, זאת הייתה הוועדה הראשונה שלי בכנסת וזו הפעם הראשונה שניהלתי משהו בכנסת כשהייתי יושב-ראש ועדת משנה לתלמידים עולים בוועדת העלייה והקליטה בקדנציה הראשונה שלי ולכן יש הרבה זיכרונות מהמקום הזה
זאב אלקין:  הוועדה הזאת עוסקת בעצם קיומה של מדינת ישראל ובטח בתקופה שבה אנחנו מתחלים את העבודה שלנו יש הרבה אתגרים
זאב אלקין:  יש יכולת להביא לפה עלייה גדולה במציאות המורכבת שיש היום במלחמת רוסיה-אוקראינה – אסור לפספס את ההזדמנות הזאת – גם בתקופה שיש סכנה לשינוי חוק השבות שהוא אחד מבסיסי המהות הציונית של מדינת ישראל, גם במערכת היחסים עם התפוצות
זאב אלקין:  אני מעריך וחושש שיהיו לא מעט נושאים מורכבים ולכן השולחן הזה הוא מרכזי לצורך פיקוח על הממשלה ולשיח ציבורי בנושאים קריטיים כמו עלייה לארץ ויחסים עם התפוצות
זאב אלקין:  אין לי ספק שתעשה זאת נאמנה
זאב אלקין:  אני מסכים עם חברת הכנסת גוטליב שזה באמת אירוע בעייתי שבקדנציה הקודמת הוועדה לא תפקדה
זאב אלקין:  אני רק אתן לך מידע היסטורי, היות והייתי כאן, הוועדה הזאת הייתה אמורה להיות ועדה קואליציונית, היה אפילו מועמד לרשות הוועדה, התבקשנו על ידי האופוזיציה להוסיף ועדה לאופוזיציה כדי שהאופוזיציה תוביל - - -
טלי גוטליב: זאת הסיבה - - -
עודד פורר: טלי, טלי - - -
זאב אלקין: תשמעי את הסיפור, זה דווקא מעניין
טלי גוטליב: בגלל שאני מכירה את אלקין - - -
עודד פורר: אבל אני לא מכיר את הסיפור, חברת הכנסת אלקין - - -
טלי גוטליב: זה לא משנה, הוועדה לא התכנסה - - -
עודד פורר: חברת הכנסת גוטליב, הכלל בוועדה הוא שמי שברשות דיבור מדבר, זה הכלל
טלי גוטליב: - - - קריאה ראשונה
עודד פורר: לא, אין קריאות, זה פשוט - - -
טלי גוטליב: שנתיים לא התכנסנו - - -
זאב אלקין: אני רק אסיים את העובדות ההיסטוריות
טלי גוטליב: אנחנו לא צריכים כל הזמן לתרץ את מה - - -
זאב אלקין: לא, לא צריך לתרץ
עודד פורר: רוצים לשמוע קצת היסטוריה
זאב אלקין: לא צריך לתרץ, יש עובדות
זאב אלקין:  הוועדה הזאת הועברה לידי הליכוד
זאב אלקין:  לפי תקנון הכנסת, כדי לכנס את הוועדה צריך למנות יושב-ראש, הליכוד לא בחר יושב-ראש עד סוף הקדנציה ולכן היא לא התכנסה
טלי גוטליב: לא שמעתי שטות כזאת מעולם
טלי גוטליב:  גם לאופוזיציה יש חלק בוועדה
טלי גוטליב:  בסף הכול היה קול אחד עודף, די עם התירוצים
טלי גוטליב:  חברים ועם ישראל שמקשיב לנו, אתם שמעתם פה עכשיו תירוץ מדופלם - - -
זאב אלקין: בחרתם, בחרתם לא להקים אותה
טלי גוטליב: תירוץ מדופלם, הרי זה לא מעניין אותך
טלי גוטליב:  הרי אתה כל-כך מתעסק בקליטה ועלייה, לא חשבת לפנות - - - הוועדה? אני אומרת: די תירוצים והלאה מעשים
עודד פורר: את צודקת ואני מציע שלאור דברייך אולי תבקשי כינוס בסיעת הליכוד כדי להבין למה לא בחרו יושב-ראש בפעם הקודמת
טלי גוטליב: רשום בפניך שגם אם באתי פה לשעה או לארבע שנים, או אולי ל-20 שנים, כשאכפת לי ממשהו אני מעוררת אותו
טלי גוטליב:  אין מצב, אם הייתה ועדת רווחה שלא מתכנסת הייתי דואגת שתתכנס, אם הייתה וועדה - -- הייתי דואגת שתתכנס
עודד פורר: צודקת
טלי גוטליב: לכולנו גם יחד, וזה חוצה מפה פוליטית, יש אחריות למטרת הוועדה
טלי גוטליב:  אין תירוצים, תירוצים זה בבית ספר
עודד פורר: תודה
עודד פורר:  חבר הכנסת סובה ואחריו חבר הכנסת ביסמוט
יבגני סובה: אני מברך אותך, חברי, עודד פורר, שר לשעבר ומנכ"ל לשעבר של משרד הקליטה
יבגני סובה:  אני שמח שכבר בישיבה הראשונה יש התעניינות רבה
יבגני סובה:  אני מציע ומאחל לחברת הכנסת גוטליב להמשיך במרץ הזה באנרגיה כי לוועדה הזו באמת יהיה מה לעשות, אז תבואי עם האנרגיות גם לישיבות הבאות כשנדון - - -
טלי גוטליב: העיקר שבזכותך היום נאמתי בכנסת
יבגני סובה: נכון, כי ויתרתי לך
טלי גוטליב: כי גם בעיניך היה חשוב שאחמד טיבי לא יהיה סגן יושב-ראש
יבגני סובה: אם כבר אנחנו פה בערב גילויים אז אספר, אביגדור ליברמן שכבר שנתיים חגגנו יום עלייה בכנסת בלי ועדת העלייה והקליטה
יבגני סובה:  אספר שיושב-ראש הכנסת הקודם מיקי לוי כן רצה ללכת על הראש של האופוזיציה דאז, סליחה, היו חברי כנסת שרצו לשכנע את מיקי לוי ללכת על המהלך הזה ולקחת והוא בכל זאת המשיך להיות ממלכתי והוא אמר שאם החלטנו לתת את זה לאופוזיציה אז זה לא יפה לקחת מהם משהו שהם לא רצו
טלי גוטליב: מיקי לוי היה ממלכתי?
יבגני סובה: כן, במקרה הזה כן
יבגני סובה:  אני שמח - - -
טלי גוטליב: - - -
עודד פורר: אני מציע שנחזור לנושא
יבגני סובה: - - -
טלי גוטליב: בואו נתכנס ונעשה טוב לתפוצות כדי שנעשה טוב לעם ישראל ולמדינת ישראל
יבגני סובה: אנשי תפוצות גם צופים בנו בחוץ לארץ אז בואו נשמור גם על רמת הדיבור
טלי גוטליב: ממש - - -
יבגני סובה: מה שאני רוצה להגיד - - -
טלי גוטליב: - - - רואים אותי או לא רואים אותי
יבגני סובה: אני מברך את העולים החדשים שמחכים לטיפול, באפשרותך לעשות את זה, לקדם את הנושאים
יבגני סובה:  אני שמח שאנחנו פה בוועדה הזאת נתכנס ונפתור את הבעיות, תודה רבה ובהצלחה
עודד פורר:  חבר הכנסת ביסמוט ולאחריו חבר הכנסת טל
בועז ביסמוט: אדוני היושב-ראש, חבר הכנסת פורר, ראשית, בהצלחה!
בועז ביסמוט: דיברת על הייחודיות של הוועדה הזאת
בועז ביסמוט:  אני מאלה מקווים שכל יהודי העולם יעלו לארץ ויחיו כאן, אבל אם היה נשאר אפילו יהודי אחד עדיין הוועדה הזאת הייתה צריכה להתקיים, כך אני מאמין
בועז ביסמוט:  אני שמח להיות בוועדה הזאת
בועז ביסמוט:  אני חושב שטלי גוטליב, עמיתתי, שכל-כך תורמת למחנה שלנו, הביאה לנו הרבה מאוד מזל
בועז ביסמוט:  הנה, בניסיון ראשון, רק נכנסת לכנסת וכבר הוועדה החשובה הזאת מתכנסת
בועז ביסמוט:  חבל שלא באת קודם
בועז ביסמוט:  את זה אני אומר בצורה כנה
בועז ביסמוט:  האווירה המאוד ידידותית שיש היום כי זו ישיבה ראשונה וגם זה נושא שמאחד ימין ושמאל, נאמר בצדק שזה מגלם את הציונות
בועז ביסמוט:  לא צריך להיבהל אם יהיו חילוקי דעות ביננו
בועז ביסמוט:  כולי תקווה שכשיהיו כאלה אז לפחות בוועדה שלך, בהתאם לאופייך, אז הם יתנהלו בנועם וזה יתרום לוועדה הזו
בועז ביסמוט:  הוועדה הזו, גם כשלא נסכים, כולנו רוצים בכל עולה שמגיע לפה
בועז ביסמוט:  אומר לאותם אלו שצופים בנו בעולם ומחליטים להישאר שם – אנחנו אוהבים אותם לא פחות
עודד פורר:  חבר הכנסת טל, בבקשה
דוד טל: אדוני, אני רוצה לברך אותך על היבחרך ליושב-ראש הוועדה
דוד טל:  אני רוצה לומר בגילוי נאות שאני מקנה בך, זו ועדה שמאוד קיוויתי להוביל ואני חושב שהיא הוועדה החשובה ביותר בכנסת
דוד טל:  ברגע שהחליטו לתת אותה לאופוזיציה אז אני שמח שאתה קיבלת אותה
עודד פורר: אני, אגב, מקווה שתהיה פה קדנציה קצרה מאוד
דוד טל: דווקא על זה אנחנו יכולים להתווכח ולא להסכים
דוד טל:  אזכיר לכולנו ששמה המלא של הוועדה כולל גם את התפוצות
דוד טל:  הדבר הזה חשוב מאוד, הקשר שלנו ליהודי התפוצות הוא דבר שעלינו לזכור הן בשם הוועדה והן בדברים שנרצה לעסוק ובעזרת השם נעשה ביחד
עודד פורר: תודה, אציין שמשרד העלייה והקליטה, עד לפני כ-10 שנים היה נקרא משרד הקליטה
עודד פורר:  כשהייתי מנכ"ל הובלתי החלטת ממשלה שהוסיפה לשמו את המילה "עלייה", מילה שקיימת רק בשפה העברית
עודד פורר:  בשבוע הבא יתקיימו שני דיונים, סדר יום יופץ מיד בסיום הישיבה ונתחיל לסקור את פעילות משרד העלייה והקליטה ומשרד התפוצות
עודד פורר:  תודה, הישיבה נעולה
עודד פורר:  בוקר טוב לכולם
עודד פורר:  היום ה-9 בינואר 2023, ט"ז בטבת התשפ"ג
עודד פורר:  אני מתכבד לפתוח את ישיבת ועדת העלייה, הקליטה והתפוצות אחרי הרבה מאוד זמן שהיא לא התכנסה
עודד פורר:  הוועדה הזו לא התכנסה קרוב לשנתיים בגלל התנהלות שהייתה פה בבניין בקדנציה הקודמת
עודד פורר:  אני גם שמח לראות כאן הרבה מאוד פרצופים מוכרים מהממשלה, מהשלטון המקומי, מהארגונים הציוניים
עודד פורר:   תיכף נשמע את כולם וניתן לכולם לדבר
עודד פורר:       אני חייב לפתוח קצת במה שמונח היום במדינת ישראל על שולחננו, וזה תהליך שאותי הוא מאוד מטריד
עודד פורר:  אני חושב שהוא צריך להטריד את כל אזרחי ישראל
עודד פורר:  כשאנחנו מדברים על עלייה וקליטה אז גם במובן הזה
עודד פורר:  חלק מהעלייה היא עלייה מבריחה כי אנשים בורחים ממדינות שהם לא רוצים לחיות בהן
עודד פורר:  לפעמים בגלל השלטון שקיים שם, ולפעמים בגלל העובדה שאין שם את החופש שהם היו רוצים שיהיה להם
עודד פורר:  אבל לא מעט מהעלייה שמגיעה לפה היום היא עלייה מבחירה
עודד פורר:       אני רוצה להתחיל דווקא במה שמונח היום על שולחן הכנסת, הממשלה והמדינה, ובדיונים שמתנהלים בתקשורת כרגע, ולהביא ציטוט דווקא של מנחם בגין מדיון שהתקיים בכנסת: "הדמגוג – כל עוד שיש לו רוב, רוצה להבטיח לעצמו ולו יד חופשית
עודד פורר:  הוא אינו רוצה להעלות על הדעת שבאחד הימים הוא יהיה במיעוט
עודד פורר:  הוא חוטף ואיננו רוצה שום יסודות קבועים
עודד פורר:  ואילו המדינאי יודע שרוב ומיעוט במדינה מתחלפים ומשתנים
עודד פורר:  בהיותו במיעוט הוא מקבל את דין הרוב, אבל הוא יודע שהוא זכאי לתבוע לעצמו זכויות מסוימות
עודד פורר:  הוא מוכן לקבל אותן מתוך הנחה שכאשר הוא יהיה רוב הוא ייתן את אותן הזכויות למיעוט
עודד פורר:  זה ההבדל ביחס לחוקה בין שני הטיפוסים
עודד פורר: "
עודד פורר:  עד כאן הציטוט של בגין
עודד פורר:       מדינת ישראל היא מדינה שאין בה הפרדת רשויות אמיתית
עודד פורר:  אנחנו מדברים על דמוקרטיה והשיעור הראשון שכולם מכירים זה השיעור של הפרדת הרשויות: כנסת, ממשלה, רשות שופטת
עודד פורר:  בפועל, יש הפרדה בין הרשות השופטת לבין הרשות המחוקקת והמבצעת כי הממשלה היא בבואה של הכנסת
עודד פורר:  היא סוג של ועד פועל שנבחר והוא הוועד הפועל שמנהל את העניינים
עודד פורר:  הכנסת בעצם עושה דברה של הממשלה
עודד פורר:  הרוב והמיעוט כאן ברורים
עודד פורר:  המשמעת הקואליציונית ברורה
עודד פורר:  לממשלה יש סמכויות להביא חקיקה לכנסת
עודד פורר:  היא גם מעבירה אותה במשמעת קואליציונית
עודד פורר:  אין באמת הפרדה קונסטיטוציונית, חוקתית, ברורה, בין הרשות המחוקקת לרשות המבצעת
עודד פורר:  ולא די לממשלה הזו שהיא שולטת ברשות המחוקקת כמעט באופן מוחלט לחלוטין, כולל קיצור הליכי חקיקה כשהיא רוצה, היא עכשיו גם רוצה לשלוט לגמרי ברשות השופטת באופן מוחלט שעל פיו הממשלה, כלומר, מבחינת הרוב הפוליטי הקיים, הוא גם הרוב שימנה את השופטים
עודד פורר:  ומאותו רגע שהדבר הזה יקרה, אנחנו נחיה במדינה שבה הרשות המבצעת שולטת גם ברשות המחוקקת וגם ברשות השופטת
עודד פורר:  ומי שלא מבין את המשמעות של זה, לצערי, יבין אותה מהר מאוד אחרי שזה יקרה
עודד פורר:  כי התהליך הזה עבורנו, עבור אזרחי ישראל, כנסת ישראל, חברי כנסת, הוא אזעקת אמת
עודד פורר:  כשאנחנו מדברים, ונדבר פה עוד מעט על העלייה מבחירה, הסיבה שאנשים רוצים לבוא ולחיות בישראל היא, בין היתר, ואם לא הסיבה המרכזית, היא שהיא מדינה חופשית
עודד פורר:  הדבר הזה הוא אפילו לא תהליך זוחל
עודד פורר:  כי השלב הבא הוא שמינוי השופטים יהיה באמצעות חלוקת השלל הפוליטית
עודד פורר:  יש רוב, הוא מרכיב את הממשלה
עודד פורר:  הוא מחלק שלל פוליטי
עודד פורר:  כמו שהוא ממנה מינויים ברשות המבצעת, הוא ימנה מינויים ברשות השופטת בגלל הרוב המוחלט שלו
עודד פורר:      אסיים בדברים שאמר מנחם בגין באותו דיון שהתקיים אז על חוקה כאן בכנסת:"
עודד פורר: שמבחינה זו השמיע אזהרה אחד מגדולי הוגי הדעות המילטון שאמר: ריכוז כל הסמכויות: התחיקתית, המבצעת והמשפטית באותן הידיים, בין שהן ידיו של איש אחד, בין שהן ידיים של מעטים, ובין שהן ידיים של רבים, בין שהוא בא בירושה, ובין כתוצאה של מינוי עצמי, ובין בעקבות בחירות, בכל המקרים האלה, ריכוז כזה אפשר לציינו, בצדק, כעצם ההגדרה של עריצות
עודד פורר:  מה המצב אצלנו? אומר מנחם בגין: "הממשלה - יותר משהכנסת מפקחת עליה, היא מפקחת על הרוב שבתוכה
עודד פורר:  על פי חוקי החירום יש לממשלה גם סמכויות משפטיות
עודד פורר:  אם תיקחו את כל הגורמים האלה יחד הרי בחשבון סופי תבואו לידי מסקנה שאליה הגיע המילטון
עודד פורר:  אף אם יש רוב, והרוב נבחר, אלא שקיים ריכוז כל הסמכויות: התחיקתית, המבצעת והמשפטית, הרי זה כעצם ההגדרה של העריצות
עודד פורר:       מה שרוצים כעת זה להוסיף עוד את הסמכות המשפטית לרשות המבצעת
עודד פורר:  אנחנו, מבחינתנו, בעניין הזה נילחם כל עוד נוכל כדי למנוע את השינוי המשטרי הזה במדינת ישראל
עודד פורר:  כדי שיהדות התפוצות והעם היהודי, שעדיין רובו לא חי בארץ ישראל, יבוא לכאן, למדינה חופשית, שבה אנחנו עם חופשי
עודד פורר:  עד כאן דברי הפתיחה שלי
עודד פורר:       מכאן אפשר לעבור לנושא העלייה והקליטה
עודד פורר:  נפתח בכמה מצגות
עודד פורר:  הייתה התרגשות גדולה בקרב כל הגופים על כך שאנחנו מתכנסים שוב אחרי תקופה ארוכה
עודד פורר:  ניתן גם למשרד העלייה והקליטה וגם לסוכנות היהודית וגם למרכז המחקר והמידע של הכנסת להציג את הדברים
עודד פורר:  קצרו, בבקשה, במצגות כדי שנוכל לקיים כאן באמת דיון ולא רק מצגת
עודד פורר:  נמצאת איתנו מנכ"לית משרד העלייה והקליטה
עודד פורר:  נשמע תחילה את מרכז המחקר והמידע של הכנסת, בבקשה
שלמה אליהו: שלום
שלמה אליהו:  אני אילה אליהו ממרכז המחקר של הכנסת
שלמה אליהו:  התבקשנו להכין מחקר על ההיערכות לקליטת העולים בעקבות המלחמה
שלמה אליהו:  נערכנו לזה מראש
שלמה אליהו:  לצערנו, לא קיבלנו את הנתונים ממשרד העלייה והקליטה בזמן, וגם את הנתונים מרשות האוכלוסין קיבלנו באיחור
שלמה אליהו:  ולכן, הכנו מחקר על העולים ועל האזרחים שאינם עולים שהגיעו לישראל בתקופת הלחימה
שלמה אליהו:        אתם יכולים לראות כאן את הנתונים על העולים שהגיעו מרוסיה ואוקראינה מתחילת הלחימה, אפילו טיפה לפני
שלמה אליהו:  אתם יכולים לראות שיש פה מגמה של גידול גדול מהעלייה מאוקראינה החל מחודש מרץ, ואחר כך מגמה של התמתנות
שלמה אליהו:  גם מרוסיה גידול גדול החל מחודש מרץ, כשמגמת העלייה מתגברת אפילו בחודשים האחרונים
שלמה אליהו:  בסך הכול, לפני נתוני רשות האוכלוסין, הגיעו כ-57,000 עולים מרוסיה, אוקראינה ובלארוס, שזה בערך פי חמישה ממה שהיו בשנה הקודמת
שלמה אליהו:  אנחנו יכלים לראות שכ-32% מהם לא היו בארץ ב-4 בינואר
שלמה אליהו:  כלומר, לפני כמה ימים
שלמה אליהו:  זאת אומרת, כ-32% יצאו מהארץ
שלמה אליהו:  אנחנו לא יודעים אם זה לטווח קצר או ארוך
עודד פורר: הם לא היו בינואר
עודד פורר:  יכול להיות שהם נסעו לחופשת סוף שנה והם נרשמים אצלך כלא בארץ
שלמה אליהו: 	כן
ולדימיר בליאק: האם ידוע כמה הם שהו בארץ לפני שהם עזבו?
שלמה אליהו: זה נתון שביקשנו ממשרד העלייה ולא קיבלנו
עודד פורר:   אני לא חושב שלמשרד העלייה יש אותו
דגנית סנקר: גם לרשות האוכלוסין וגם לנו
דגנית סנקר:  כל נתון שתרצי
שלמה אליהו: בניגוד לעבר, כשכל עולה היה מגיע עם אשרת עלייה מחו"ל, בעקבות הלחימה התאפשר להגיע ללא אשרת עלייה ולקבל אותה בארץ בלשכות משרד העלייה
עודד פורר: לא
עודד פורר:  את מציינת פה עולים
עודד פורר:  זה אנשים שכבר קיבלו את אשרת העלייה, בין אם זה פה ובין אם הם עלו עם אשרת עלייה
שלמה אליהו: נכון, זה כולל אלה שהגיעו עם האשרה מחו"ל ואלה שעשו את שינוי המעמד בארץ
שלמה אליהו:  היה גידול גדול בפניות גם בחו"ל וגם בארץ
שלמה אליהו:  לפי נתיב מדובר בעלייה של כ-300% בביקוש מחו"ל, וכ-2,500% בשינוי מעמד בארץ, כי כמעט ולא היו עושים את זה לפני כן
שלמה אליהו:  העולים התפזרו על פני רשויות מקומיות שונות בישראל, כאשר האזורים העיקריים בהם התיישבו העולים הם: חיפה, ראשון לציון, תל אביב נתניה והשרון
שלמה אליהו:   ויש אזורים מסוימים שאנחנו רואים שבהם התיישבו בעיקר עולים מרוסיה, למשל, בתל אביב
שלמה אליהו:  כ-90% מהעולים שהגיעו הם דווקא עולים מרוסיה
שלמה אליהו:      נעבור לאזרחים שאינם עולים
שלמה אליהו:  אנחנו רואים שמתחילת המלחמה הגיעו 138,000 אזרחים שאינם עולים מרוסיה, אוקראינה ובלארוס
דגנית סנקר:   אינם עולים וגם אינם טועני זכאות? מה זאת אומרת "אינם עולים"?
עודד פורר:   פליטים
שלמה אליהו: זה לפי נתוני רשות האוכלוסין
שלמה אליהו:  חלקם הגיעו כתיירים כי לא הייתה להם אשרת עלייה והם עשו שינוי מעמד
עודד פורר: אבל את רואה שכמעט 80% מהם כבר עזבו
שלמה אליהו: בהחלט
שלמה אליהו:  77% כבר לא נמצאים בארץ נכון ללפני כמה ימים
עודד פורר: הגיעו על אשרת תייר
עודד פורר:  מבחינתך, יכול להיות שהם בכלל תיירים
ולדימיר בליאק: כלומר, 65% מהאוקראינים עזבו?
שלמה אליהו: כן
עודד פורר:   כאלה שהגיעו לכאן כתיירים
ולדימיר בליאק:   השאלה היא לאן הם עזבו
שלמה אליהו: אנחנו לא יודעים לאן הם עזבו
עודד פורר: יכול להיות שמתוך אלה שנשארו יש טועני עלייה שנמצאים בהליך של הוצאת אשרת עלייה
קריאה:   כן
ולדימיר בליאק:   אני מניח שגם את הנתון הזה אפשר להוציא
זאב אלקין: האם אלה שנכנסו לא כעולים ועשו את התהליך פה, נספרים ב-41,000 מאוקראינה?
שלמה אליהו: חלקם נספרו
ולדימיר בליאק:   כלומר, זה גם וגם
עודד פורר: תיכף נראה את הניתוח של משרד העלייה
זאב אלקין: המספר הוא הרבה יותר גדול
זאב אלקין:  כי חלק התאזרחו פה בתהליך העלייה וירדו מ-41,000
זאב אלקין:  יש 26,000 שעזבו, ואלה שלא זה ולא זה, אולי חלקם עדיין בתהליך עלייה
זאב אלקין:  הרבה יותר קטן
שלמה אליהו: הממשלה החליטה לסייע לאזרחי אוקראינה שאינם עולים באמצעות משרד הרווחה ומינהלת "צו השעה", שנתנה סיוע בכל מיני תחומים כמו: חינוך ודיור
שלמה אליהו:  אבל העובדה שהם באו לזמן קצר, ואנחנו לא יודעים לכמה זמן הם באו, הקשתה לתת סיוע כמו שצריך בתעסוקה, בדיור ובחינוך
שלמה אליהו:  למשל, איך משבצים ילדים לכיתות חינוך
שלמה אליהו:  משרד הרווחה אולי יוכל להרחיב על זה
שלמה אליהו:  אנחנו מקווים שבפעם הבאה נקבל נתונים בזמן כך שיתאפשר לנו להכין מסמך עבור הוועדה
עודד פורר:   תודה רבה
עודד פורר:  דגנית, מנכ"לית משרד העלייה והקליטה, בבקשה
דגנית סנקר: בוקר טוב לכולם, בוקר טוב ליושב-ראש הוועדה ולחברי הכנסת
דגנית סנקר:  אנחנו מתרגשים מאוד משום שלא היינו בחדר הזה קרוב לשנתיים, וגם אמרתי לך זאת
דגנית סנקר:  אבל גם, ובעיקר, כי אנחנו שמחים שבחרת להתחיל עם פעילות המשרד בשנה שהייתה באמת יוצאת מגדר הרגיל ולא הייתה כמותה בעשרים השנים האחרונות
דגנית סנקר:  אולי אפילו אגיד שלא הייתה כמותה מעולם
דגנית סנקר:  אנסה לשרטט פה חלק מהדברים במצגת קצרה
דגנית סנקר:       בשנים רגילות אנחנו יודעים לתאר שיש סדר גודל של 30,000 עולים בממוצע
דגנית סנקר:  את השנה הזו אנחנו חתמנו עם כ-74,500 עולים חדשים, שאינם טועני זכאות
דגנית סנקר:  חבר הכנסת אלקין, שאלת קודם מבחינת טועני הזכאות
דגנית סנקר:  הם נמצאים פה למטה
דגנית סנקר:  אנחנו נראה אחרי זה שיש לנו עליהם עוד תוספת של כ-7,000 אנשים שעדיין מטופלים פה במרחבים השונים
דגנית סנקר:      אילה, השקף הזה קצת דומה לשקף שלך
דגנית סנקר:  אתם בוודאי יכולים לראות שהעלייה בחודשים האחרונים היא בעיקרה עלייה מרוסיה ופחות עלייה מאוקראינה
דגנית סנקר:       אני כן בחרתי לנסות ולהראות גם את יתר העליות בשנה הזו, בדגש על צרפת וארצות הברית
דגנית סנקר:  אנחנו רואים ירידות חדות במספרים
דגנית סנקר:  צריך לומר זאת כאן
דגנית סנקר:  צריך שהדבר הזה לא יטשטש לנו מתחת למספר הגדול הזה של רוסיה ואוקראינה
עודד פורר:   את יכולה להסביר?
דגנית סנקר:   אנחנו סבורים שעיקר הפער קשור ביוקר המחיה ובמשבר הדיור פה במדינת ישראל
דגנית סנקר:  גם נושאים אחרים כמו הכנסת כספים למדינת ישראל
דגנית סנקר:  לא המקום פה להרחיב
דגנית סנקר:  אבל אני סבורה שחלק מהאתגרים שאנחנו משרטטים לעצמנו זה גם להתבונן על יתר העולם, בדגש על צרפת וארצות הברית
עודד פורר: יש שם שני נתוני מעניינים
עודד פורר:  את רואה עלייה משמעותית גם מבריטניה ומארגנטינה
עודד פורר:  בבריטניה ממש עלייה של 26%
דגנית סנקר:   נכון, ואנחנו מברכים עליה
דגנית סנקר:  אבל עדיין זה מספר סופר קטנים
דגנית סנקר:  זה נכון שארגנטינה מככבת בראש העליות
דגנית סנקר:  אנחנו יודעים להגיד שיש שם משבר כלכלי מתמשך